Dragana Rajblović
<s>Dragana Rajblović je planinarka, speleolog, alpinista, planinarski vodič, Fitnes instruktor.</s><s>Ona je prva žena iz Srbije koja se popela na Mount Everest (8.848 m.), najviši vrh svijeta.</s>

<s>Planinarstvo  
Dragana je kao članica grupe od 9 planinara 2007. godine učestvovala u ekspediciji koja je imala za cilj uspon na Mont Everest, a vodio je Dragan Jaćimović.</s><s>Završni uspon je izveden 20. maja 2007.</s><s>Od 9 članova 7 njih je ispenjalo vrh, a među njima i Dragana Rajblović.</s><s>Time je postala prva (i za sada jedina) Srpkinja kojoj je to uspjelo.</s><s>Prilikom uspona, iznijela je zastavu grada Beograda.</s><s>Fotografija je u posjedu Skupštine Grada Beograda.</s>

<s>Osim uspona na Mont Everest, ostvarila je i druge značajne planinarske uspone:
 Elbrus (5.640 m), najviši vrh Evrope, 2004. god.</s><s>Island Peak (6.200 m.), Himalaji, 2005. god
 Cho Oyu (8.201m), šest vrh na svijetu, Himalaji, 2006. god
 Kilimanjaro (5.895 m.), najviši vrh Afrike, 2010. god.</s><s>Mount Toubkal (4.167m), najviši vrh Maroka, 2014. god.</s><s>Prepješačila preko 700 kilometara od juga do sjevera Srbije za 33 dana u okviru projekta “33 dana Srbija”,2012. god.</s>

<s>U periodu nakon uspona, osnovala je planinarski klub Alti u okviru kojeg organizuje planinarske akcije.</s><s>Na fakultetu sporta i fizičkog vaspitanja je stekla zvanje „Fitnes instruktor za grupno vođenje programa“.</s>

<s>Najviši vulkan svijeta 
Najviši vulkan svijeta je Ojos Del Salado (6.893 m).</s><s>Nalazi se Andima, na granici Argentine i Čilea, a njegovo ime na španskom znači „slane snježne oči”.</s><s>Iako se nalazi u pustinji Atakama, teren ka vrhu je sasvim prohodan.</s><s>U nekim dielovima ove pustinje skoro 400 godina nije pala kiša.</s><s>Na jednom mjestu nalazi se skulptura šake koja se „davi” u pijesku.</s><s>Jezera, koja se nalaze, na pojedinim dijelovima, puna su teških metala.</s><s>Od životinja  uglavnom su prisutne lame, flamingosi, kondori i bijele otrovne škorpije.</s>

<s>Zajedno sa svojim kolegom Miodragom Petrovićem, Dragana se na vulkan uputila 2008. godine.</s><s>Put do vrha vulkana, trajao je 15 dana kroz pustinju koja je apsolutno nenaseljena.</s><s>Na vrh Ohos de Salado popeli su se 26. decembra 2008.</s><s>Nakon toga, na drugoj strani pustinje, popeli su se i na  vulkan Monte Pisis (6.795 m).</s><s>Uspon na ovaj vulkan takođe nije bio jednostavan, jer se svuda okolo nalaze slana jezera, pa je i sam vazduh pun soli.</s><s>Zbog toga je morala stalno da pije vodu, jer su joj usta bila potpuno suva i slana.</s>

<s>Na pitanje o ličnoj higijeni na ovoj ekspediciji, prilikom kasnije prezentacije, Dragana je odgovorila da isto pravilo važi za sve ekspedicije na velikim visinama, a to je da je u tim uslovima  kupanje nemoguće.</s><s>Sa druge strane, tako na velikim visinama nema ni bakterija ni gljivica, pa na taj način ne dolazi ni do pojave karakterističnog ljudskog smrada nakon nekoliko dana nekupanja.</s>

<s>Priznanja 
 Status Zaslužni sportista.</s><s>Dobitnik počasnog pasoša, među prva 204 zaslužna građana Srbije.</s><s>Upisana u listu: „Znamenite žene Srbije“
 Počasni član raznih planinarskih društava
 Svečana plaketa za postignute najviše sportske rezultate u planinarskim sportovima, Planinarskog Saveza Srbije, povodom stogodišnjice planinarstva u Srbiji.</s><s>Napisala je knjigu: “Moj Everest – san i java”</s>

<s>Reference</s>

<s>Srbijanski planinari
Osvajači Mount Everesta</s>

